Флер’яноўскі палацава-паркавы комплекс сёння з’яўляецца адным з гістарычных запаветных куткоў Ляхавіччыны. Ян Отан Бохвіц у канцы 19 стагоддзя пабудаваў на месцы сучаснай вёскі пансіянат, дзе жылі і адпачывалі прыезджыя госці. Доўгі час там не было вёскі. Але мясціну трэба было назваць. Спачатку ў Яна была ідэя наконт Новых Вошкаўцаў. Але з-за таго, што гэта была не вёска, а толькі сядзібны дом, у гонар свайго бацькі ён назваў месца Фларыянава. У хуткім часе гаспадаром маёнтка стаў малодшы сын Яна Тадэвуш. Яго можна лічыць будаўніком таго палацава-паркавага комплексу, які часткова захаваўся да сённяшняга дня.